**LĪGUMS Nr. \_\_\_\_\_\_\_\_**

**Par projekta**

**“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ darbi” īstenošanu**

**Rīgā, 2017. gada \_\_\_\_\_\_\_\_\_\_\_\_\_\_**

**Rīgas domes Īpašuma departaments**, reģistrācijas Nr. 90000038741, juridiskā adrese: Riharda Vāgnera iela 5, Rīga, LV–1050 (turpmāk – Finansētājs), kura vārdā saskaņā ar Rīgas domes Īpašuma departaments direktora 12.09.2017.rīkojumu Nr.DI-17-271-rs “Par veidlapām un paraksta, saskaņošanas un apstiprināšanas tiesībām” rīkojas direktora vietnieks - Būvniecības pārvaldes priekšnieks Rihards Rusins, no vienas puses, un

**Fiziska persona**, personas kods \_\_\_\_\_\_\_ - \_\_\_\_\_\_\_, deklarētā dzīvesvieta / **Juridiska persona**, vienotais reģistrācijas Nr. \_\_\_\_\_\_\_\_, juridiskā adrese: \_\_\_\_\_\_\_\_\_\_, (turpmāk – Finansējuma saņēmējs), no otras puses tās [likumiskais pārstāvis / pilnvarnieks] personā, kurš rīkojas uz statūtu pamata, no otras puses, turpmāk tekstā kopā saukti Līdzēji,

pamatojoties uz konkursa “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2018. gadā” (turpmāk – Konkurss) ietvaros pieņemto Rīgas domes Vidi degradējošu būvju komisijas (turpmāk – Komisija) \_\_.\_\_2018. lēmumu (Komisijas 2018. gada \_\_.\_\_\_\_\_ sēdes protokola Nr. DI-18-\_\_-pro \_\_\_\_. apakšpunkts “---”) (turpmāk – Lēmums) par Konkursam iesniegtā projekta “\_\_\_\_\_\_\_\_\_ darbi” (turpmāk – Projekts) apstiprināšanu, nosakot maksimālo līdzfinansējuma (turpmāk – Līdzfinansējums) summu, noslēdz šo līgumu (turpmāk – Līgums):

**I. Līguma priekšmets**

1.1. Līgums nosaka Finansētāja un Finansējuma saņēmēja tiesības, pienākumus un atbildību, Līdzfinansējuma izlietošanas kārtību un tā samaksas nosacījumus Lēmuma izpildes ietvaros. Projektu īsteno Finansējuma saņēmējs.

1.2. Līdzfinansējuma maksimālā summa ir **EUR \_\_\_\_\_\_\_** (\_\_\_\_\_\_\_\_ *euro* \_\_\_\_\_\_ centi), kas sastāda \_\_\_\_ % (\_\_\_\_\_ procentu) no attiecināmo izmaksu kopējās tāmes (turpmāk – Tāme). Finansējuma saņēmēja paša finansējuma apmērs ir **EUR \_\_\_\_\_\_\_** (\_\_\_ *euro* \_\_\_\_\_ centi), kas sastāda \_\_\_\_ % no Tāmes.

1.3. Projekta realizācijas termiņš saskaņā ar Projekta realizācijas kalendāro grafiku (turpmāk – Grafiks) ir **no \_\_.\_\_.2018. līdz \_\_\_.\_\_\_.2018.**

**II. Līdzfinansējuma mērķis un pārbaudes kārtība**

2.1. Līdzfinansējuma piešķiršanas mērķis ir Projekta īstenošana atbilstoši Projekta dokumentiem, tostarp Tāmei un Grafikam. Projekts ir Līguma neatņemama sastāvdaļa. Grafiks un Tāme ir pievienoti Līgumam kā **1.pielikums**.

2.2. Līdzfinansējumu atļauts izlietot tikai Tāmē norādīto izmaksu segšanai (turpmāk – Attiecināmās izmaksas).

2.3. Visas Projekta izmaksas, kas nav norādītas Līguma 2.2. apakšpunktā, ir neattiecināmas izmaksas un to segšanai nav atļauts izlietot Līdzfinansējumu. Tāpat par neattiecināmām izmaksām uzskatāmas izmaksas, kuras Finansētājs ir atzinis par tādām Līgumā noteiktajā kārtībā.

2.4. Departaments izmaksā Līdzfinansējumu pēc Projekta īstenošanas, t.i., pēc Projektā paredzēto darbu pabeigšanas, ieskaitot darbu pabeigšanas fakta saskaņošanu valsts un pašvaldības iestādēs ārējos normatīvajos aktos noteiktajos gadījumos un kārtībā, pilna norēķina veikšanu ar darbu veicējiem un piegādātājiem, kā arī līdzfinansējuma maksājuma saņemšanai noteikto dokumentu iesniegšanas Departamentam Līgumā noteiktajā kārtībā un termiņā, ievērojot Līguma 2.5. un 2.6.apakšpunktos paredzētos noteikumus.

2.5. Līdzfinansējums Finansējuma saņēmējam tiek samaksāts pilnā apmērā, ja:

2.5.1. visi Attiecināmo izmaksu segšanai paredzētie izdevumi ir taisīti laika posmā no 01.01.2017. līdz Līgumā 1.3. apakšpunktā norādītajam Projekta ieviešanas termiņam;

2.5.2. Projekta ietvaros maksājumi Attiecināmo izmaksu segšanai ir veikti no Līguma 9.7. apakšpunktā norādītā Finansējuma saņēmēja norēķinu konta;

2.5.3. Attiecināmo izmaksu segšanai paredzētie maksājumi ir veikti, pamatojoties uz attiecīgu darbu izpildes līgumu;

2.5.4. Projektā noteiktos darbus ieviesa darbu veicējs, par kuru Finansējuma saņēmējs Līgumā noteiktajā kārtībā ir paziņojis Finansētājam;

2.5.5. Finansējuma saņēmējs Līguma 1.3. apakšpunktā noteiktā termiņa ietvaros ir iesniedzis visus Finansētājam Līguma 2.6. apakšpunktā norādītos dokumentus un tie Līgumā noteiktajā kārtībā tika atzīti par atbilstošiem.

2.6. Līdzfinansējuma saņemšanai Finansējuma saņēmējs iesniedz Finansētājam šādus dokumentus:

2.6.1. Darbu pabeigšanas un kompetento iestāžu prasību izpildes fakta apstiprināšanai:

2.6.1.1. būvdarbu gadījumā: Rīgas pilsētas būvvaldes akts par būves pieņemšanu ekspluatācijā vai paskaidrojuma raksts, vai apliecinājuma karte, kurā izdarīta Rīgas pilsētas būvvaldes atzīme par veikto būvdarbu pabeigšanu un Valsts kultūras pieminekļu aizsardzības inspekcijas atzinums par darbu pabeigšanu atbilstoši izsniegtai darbu veikšanas atļaujai; Finansējuma saņēmēja pienākums ir nodrošināt Tāmē noradīto darbu pilnīgu izpildi dabā un to iekļaušana atlikto darbu sarakstā tiks uzskatīta par šī Līguma neatbilstošu izpildi; gadījumā, ja Projekta objekts atrodas teritorijā, kas nav pakļauta Valsts kultūras pieminekļu aizsardzības inspekcijas kontrolei – sertificētā arhitekta atzinumu par to, ka izpildītie darbi atbilst Projektā noteiktajam un to izpildē ir ievērotas Rīgas domes 20.12.2005. saistošo noteikumu Nr.34 “Rīgas teritorijas izmantošanas un apbūves noteikumi” 4.nodaļas “Noteikumi kultūrvēsturiskā mantojuma aizsardzībai” prasības;

2.6.1.2. darbu, kas nav pakļauti Rīgas pilsētas būvvaldes kontrolei, gadījumā: sertificēta speciālista (restauratora vai arhitekta) atzinums par darbu pabeigšanu un Valsts kultūras pieminekļu aizsardzības inspekcijas atzinums par darbu pabeigšanu atbilstoši izsniegtai darbu veikšanas atļaujai;

2.6.2. rakstisku pārskatu par finanšu līdzekļu izlietojumu Projekta realizācijas ietvaros (turpmāk – Pārskats), kas ir noformēts atbilstoši Līguma **2.pielikumam**; pārskata veidlapa ir pieejama interneta vietnē [www.atjauno.riga.lv](http://www.atjauno.riga.lv) ;

2.6.3. veikto darbu nodošanas – pieņemšanas aktus, kurus ir parakstījuši Finansējuma saņēmējs un darbu veicējs, no kura nepārprotami ir secināms, ka ir izpildīti un pieņemti visi Tāmē paredzētie darbi; būvdarbu gadījumā nodošanas – pieņemšanas akts tiek noformēts, pielietojot izpildu paraugformas Forma 2 un Forma 3, kas ir noformētas atbilstoši Līguma **3.pielikumam**, paraugformu veidlapas pieejamas interneta vietnē [www.atjauno.riga.lv](http://www.atjauno.riga.lv) ;

2.6.3. Līguma 4.4.apakšpunktā norādītā darbu veicēja Finansējuma saņēmējam piestādītos rēķinus par pilnu Tāmē noteikto darbu izpildi (turpmāk – Rēķini), kuri atbilst iesniegtajiem līgumu izpildes dokumentiem un Grafikam;

2.6.4. Finansējuma saņēmēja veikto maksājumu apliecinošos dokumentus (bankas apliecināts veiktā maksājuma uzdevums), kuros:

2.6.4.1. kā maksājuma saņēmējs ir norādīts Līguma 4.5.apakšpunktā norādītais darbu veicējs;

2.6.4.2. maksājums ir veikts uz Finansētājam paziņoto Līguma 4.5.apakšpunktā norādītā darbu veicēja norēķinu kontu;

2.6.4.3. maksājuma mērķī ir norāde uz Rēķiniem;

2.6.5. citus dokumentus, ja tādu Līguma izpildes kontroles ietvaros ir pieprasījis Finansētājs.

2.7. Par neatbilstoši veiktiem izdevumiem Līgumā tiek atzīti izdevumi, par kuriem Finansējuma saņēmējs nav iesniedzis Līguma 2.6.apakšpunktā norādītos dokumentus vai iesniegtie dokumenti neatbilst Līguma prasībām, izvedumi ir veikti ārpus Līguma 2.5.1.apakšpunktā noteiktā perioda un/vai kurus Finansētājs Projekta ieviešanas ietvaros ir atzinis par tādiem, kas radušies, pārkāpjot Līguma vai normatīvo aktu prasības.

2.8. Finansētājs izmaksā Līdzfinansējumu daļā, ja:

2.8.1. tiek konstatēti neatbilstoši veiktie izdevumi. Šajā gadījumā Līdzfinansējuma summa tiek samazināta neatbilstoši veikto izdevumu apmērā;

2.8.2. konstatētas neattiecināmās izmaksas. Šajā gadījumā Līdzfinansējuma summa tiek samazināta neattiecināmo izmaksu apmērā;

2.8.3. Līdzfinansējuma saņēmējs Projekta pilnai un atbilstošai īstenošanai faktiski izlietojis mazāk finanšu līdzekļu, nekā norādīts Tāmē. Šajā gadījumā Līdzfinansējuma summa tiek samazināta atbilstoši faktiskajai Attiecināmo izmaksu kopsummai.

2.9. Finansētājs neveic Finansējuma saņēmējam Līdzfinansējuma izmaksu, ja:

2.9.1. Finansējuma saņēmējs nav pilnībā īstenojis Projektu Līgumā noteiktajā termiņā;

2.9.2. Līdzfinansējuma izmaksai iesniegtie dokumenti nav sagatavoti atbilstoši Līguma noteikumiem vai nav iesniegti visi Līgumā noteiktie dokumenti;

2.9.3. visi Līdzfinansējuma saņemšanai iesniegtajos dokumentos norādītie izdevumi atzīti par neatbilstoši veiktiem un/vai visas izmaksas par neattiecināmām;

2.9.4. faktiski izpildīto darbu apjoms ir mazāks, ne kā tas ir norādīts Līdzfinansējuma samaksai iesniegtajos dokumentos;

2.9.5. Finansējuma saņēmējs nav novērsis Finansētāja norādītos Projekta īstenošanā konstatētos normatīvo aktu un Līguma saistību pārkāpumus;

2.9.6. Līgumā noteiktais Projekta īstenošanas termiņš ir nokavēts tiktāl, ka Līdzfinansējuma samaksa, ievērojot Līgumā noteikto kārtību un noteikumus, kļuvusi neiespējama;

2.9.7. Finansētājam kļuvis zināms, ka kompetentas iestādes ir apturējušas Projekta ietvaros veicamos vai ar to saistītos darbus sakarā ar konstatētiem normatīvo aktu pārkāpumiem;

2.9.8. nav iesniegti Līguma izpildes kontroles ietvaros Finansētāja pieprasītie dokumenti vai Finansētājam netika nodrošināta iespēja pārbaudīt Projektā noteikto darbu izpildi pilnā apjomā, kādēļ Finansētājas nevarēja ticami pārliecināties par Līguma un Lēmuma atbilstošu izpildi;

2.9.9. Finansētājam kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā ir iesniedzis Finansētājam nepatiesu informāciju, kādēļ Finansējuma saņēmējs un/vai Projekts ir atzīstami par neatbilstošiem Rīgas domes 18.10.2016. Saistošo noteikumu Nr.225 “Par pašvaldības līdzekļu piešķiršanu kultūras pieminekļu saglabāšanai Rīgā” (turpmāk – Noteikumi) Konkursā, Lēmumā vai Līgumā noteiktām prasībām vai valsts atbalsta saņemšanai noteiktām prasībām un līdz ar to nevarēja vai nevar pretendēt uz Līdzfinansējumu;

2.9.10. tika konstatēts, ka attiecībā uz Finansējuma saņēmēju ir iestājies vismaz viens no šādiem apstākļiem: pasludināts maksātnespējas process, tiek īstenots tiesiskās aizsardzības process, tiek īstenots ārpustiesas tiesiskās aizsardzības process, ir uzsākta bankrota procedūra, ir piemērota sanācija vai mierizlīgums, tā saimnieciskā darbība ir izbeigta vai apturēta un/vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;

2.9.11. nav izpildīti citi Finansējuma saņēmēja pienākumi, kuri ir tieši saistīti ar Projekta rezultāta sasniegšanu, Līguma spēkā esamību un Līguma izpildi apliecinošu dokumentu nodrošināšanu.

2.10. Finansētājam ir tiesības atlikt Līdzfinansējuma vai tā daļas maksājumu, ja Līdzfinansējuma maksājuma saņemšanai iesniegtajos dokumentos ir konstatētas kļūdas, kuras saprātīgā termiņā ir novēršamas, negrozot Projekta realizācijas faktisko rezultātu un Projekta izpildes dokumentāciju, nav iesniegti visi Līgumā noteiktie Līdzfinansējuma maksājuma saņemšanai nepieciešamie dokumenti, ciktāl tas neietekmē Līgumā noteiktās Finansētāja tiesības un Līdzfinansējuma samaksas iespējamos maksimālos termiņus.

2.11. Izvērtējot Pārskatu un tam pievienotos dokumentus un konstatējot, ka visas prasības Līdzfinansējuma saņemšanai ir izpildītas, Finansētājs apstiprina pārskatu un nosūta apstiprinātā pārskata kopiju Finansējuma saņēmējam.

2.12. Līdzfinansējums tiek izmaksāts Finansējuma saņēmējam, pamatojoties uz Finansējuma saņēmēja piestādīto rēķinu, kurš tiek iesniegt kopā ar Līguma 2.6.apakšpunktā minētiem dokumentiem.

2.13. Rēķinu Finansējuma saņēmējs piestāda pēc Pārskata apstiprināšanas, izmantojot Rīgas pilsētas pašvaldības e-pakalpojumu “rēķina iesniegšana” Rīgas pilsētas pašvaldības pakalpojumu portālā <https://www.eriga.lv>. Rēķina maksājuma pamatojumā obligāti jānorāda šāda informācija: “Pašvaldības līdzfinansējuma maksājums saskaņā ar Līgumu Nr.DI – 17- \_\_\_- lī par projekta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_darbi” īstenošanu”.

2.14. Līguma izpilde tiek finansēta no Rīgas pilsētas pašvaldības budžeta programmā “Līdzfinansējums kultūras pieminekļu saglabāšanai”, kods 03.02.00. -08.290, apstiprinātajiem līdzekļiem saskaņā ar spēkā esošajiem normatīvajiem aktiem un Rīgas domes noteikto kārtību.

**III. Finansētāja tiesības un pienākumi**

3.1. Projekta realizācijas laikā Finansētājs var veikt šādas Līguma izpildes kontroles darbības:

3.1.1. Projekta īstenošanas dokumentācijas pārbaudi;

3.1.2. Projekta darbu progresa pārbaudi atbilstoši Grafikam;

3.1.3. Projekta izdevumu atbilstības pārbaudi;

3.1.4. pieprasīt Finansējuma saņēmējam nodrošināt Finansētāja pārstāvju piedalīšanos darbu pieņemšanā no darbu veicēja puses pēc to pabeigšanas, kā arī piedalīšanos darbu nodošanā ekspluatācijā.

3.2. Finansētājam, kontrolējot Līguma izpildi, tostarp veicot pārbaudes ir šādas tiesības:

3.2.1. pieprasīt no Finansējuma saņēmēja rakstveida atskaiti vai paskaidrojumus par Projekta realizācijas gaitu, tai skaitā, Grafikā noteikto termiņu ievērošanu;

3.2.2. vismaz trīs darba dienas pirms plānotās pārbaudes, rakstiski paziņojot par to Finansējuma saņēmējam, ierasties būvlaukumā vai darbu veikšanas vietā, lai pārbaudītu Projekta realizēšanas ietvaros veikto darbu izpildi dabā, to realizēšanas pakāpes atbilstību Grafikā noteiktajam, kā arī pārliecināties, vai darbus faktiski veic Finansējuma saņēmēja norādītais darbu veicējs; piedalīties būvsapulcē, ja tajā tiek skatīti ar Projekta realizāciju saistītie jautājumi;

3.2.3. Finansētājs pēc sava ieskata var veikt arī neplānotas pārbaudes darbu veikšanas vietā ārpus būvlaukuma bez iepriekšējas paziņošanas Finansējuma saņēmējam;

3.2.4. pieprasīt uzrādīt normatīvajos aktos noteikto būvdarbu veikšanas dokumentāciju (būvatļauju, būvdarbu žurnālu, būvprojekta risinājumus vai darbu aprakstus, autoruzraudzības žurnālu, Projektā paredzēto darbu veikšanai iepirkto materiālu un izstrādājumu iegādes stingrās uzskaites dokumentus, iekārtu nomas dokumentus, kas ir saistīti ar Projekta realizāciju (nodošanas – pieņemšanas aktus par noteiktu būvdarbu apjomu nodošanu un apmaksu apliecinošus dokumentus)), segto darbu aktus ar pievienotām ekspluatācijas īpašību deklarācijām, kā arī izdarīt šo dokumentu juridiskos atvasinājumus;

3.2.5. uzdot novērst konstatētos trūkumus un pārkāpumus Finansētāja noteiktajā termiņā. Šāds Finansētāja uzdevums ir saistošs Finansējuma saņēmējam un tā izpilde kļūst par obligātu priekšnoteikumu Līdzfinansējuma saņemšanai saskaņā ar šo Līgumu.

3.3. Finansējuma saņēmēja iesniegtos Līguma 2.6. apakšpunktā minētos dokumentus Līdzfinansējuma maksājuma saņemšanai Finansētājs izskata 20 (divdesmit) kalendāra dienu laikā no to saņemšanas brīža. Finansētājam pārbaudes laikā ir tiesības pieprasīt no Finansējuma saņēmēja papildus informāciju un dokumentus, kā arī rakstiskus skaidrojumus. Pieprasītā informācija skaidrojumi un dokumenti iesniedzami šajā punktā noteiktā termiņa ietvaros. Ja Finansējuma saņēmējs ir nokavējis pieprasītās informācijas un dokumentu iesniegšanu kā dēļ Līdzfinansējuma samaksa kļuva neiespējama, Finansētājs par to neatbild.

3.4. Finansētājs veic Līdzfinansējuma maksājumu 20 (divdesmit) kalendāra dienu laikā pēc visu Līgumā noteikto Līdzfinansējuma maksājuma saņemšanai nepieciešamo dokumentu saņemšanas un izvērtēšanas, ja tie pilnībā atbilst Līguma prasībām. Par Līdzfinansējuma maksājumu kavējumu Finansētājam ne līgumsods, ne likumiskie procenti netiek piemēroti.

3.5. Līgumā noteiktajos gadījumos un kārtībā Finansētājam ir tiesības samazināt Līdzfinansējuma apmēru vai pilnībā neveikt Līdzfinansējuma izmaksu, ja iestājušies Līgumā noteiktie priekšnosacījumi, par ko Finansētājs rakstveidā informē Finansējuma saņēmēju.

3.6. Līgumā noteiktajos gadījumos, Finansētājam ir tiesības vienpusēji pirms termiņa atkāpties no Līguma, neatlīdzinot Finansējuma saņēmējam nekādus zaudējumus.

**IV. Finansējuma saņēmēja pienākumi un tiesības**

4.1. Finansējuma saņēmējam ir pienākums īstenot Projektu atbilstoši Projekta dokumentiem, tostarp atbilstoši Grafikam un Tāmei, un ievērojot spēkā esošos normatīvos aktus. Finansējuma saņēmējs pilnībā atbild par visiem ar Projekta ieviešanu saistītiem riskiem, tostarp finanšu un tehniskiem riskiem, riskiem, kas ir saistīti ar saistību neizpildi no Finansētāja pieaicināto darbu veicēju vai piegādātāju puses, kā arī par jeb kādiem citiem apstākļiem, kurus, saprātīgi un rūpīgi rīkojoties varēja paredzēt vai novērst un kuri ir ietekmējuši Projekta ieviešanu un tā rezultāta sasniegšanu.

4.2. Gadījumā, ja Finansējuma saņēmējs kavē Grafikā noteiktos starptermiņus vai gala termiņu, viņš nekavējoties par to informē Finansētāju, norādot kavējuma iemeslus un darbības, kuras ir paredzēts veikt tā novēršanai vai seku mazināšanai.

4.3. Finansējuma saņēmējam ir pienākums nodrošināt Finansētāja darbiniekiem vai pilnvarotām personām piekļuvi būvlaukumam vai darbu veikšanas vietai, kā arī nodrošināt telpu un darba vietu pieprasīto dokumentu apskatei un par Projekta īstenošanu atbildīgo atbilstoši pilnvarotu personu klātbūtni. Finansējuma saņēmējam ir pienākums nodrošināt Finansētāja pieprasīto dokumentu atvasinājumu sagatavošanu.

4.4. Finansējuma saņēmējam nav atļauts samazināt iepriekš pieteikto darbu kvalitātes līmeni, iegādājoties mazāk kvalitatīvus materiālus, lietotus izstrādājumus vai veicot jebkādas citas darbības vai pasākumus, kuri samazina Projekta rezultāta kvalitāti un ilgtspēju.

4.5. Finansējuma saņēmējam ir pienākums rakstveidā paziņojot Finansētājam Projektā noteiktu darbu uzsākšanu atbilstoši Grafikā noteiktajiem termiņam, ja tas ir noteikts pēc Līguma parakstīšanas datuma, kā arī par nolīgto darba veicēju. Paziņojumā par darba veicēju Finansējuma saņēmējs iesniedz šādu informāciju: juridiskai personai – nosaukumu un reģistrācijas numuru; fiziskai personai – vārdu, uzvārdu, personas kodu, amatnieka sertifikāta numuru (iesniedzot arī sertifikāta kopiju). Finansējuma saņēmējam jānorāda darbu veicēja norēķinu konta numurs, uz kuru veicami maksājumi par darbu izpildi. Būvdarbu veikšanas gadījumā darbu veicējam jābūt reģistrētam būvkomersantu reģistrā ar tiesībām veikt Projektā paredzētos darbus.

Ja Projektā paredzētie darbi uz Līguma noslēgšanas brīdi jau ir uzsākti, tad Finansējuma saņēmējam ir pienākums trīs darba dienu laikā no Līguma parakstīšanas dienas iesniegt paziņojumu par pieaicināto darbu veicēju atbilstoši šajā punktā noteiktajam.

4.6. Finansējuma saņēmējam ir pienākums izpildīt Finansētāja norādījumus konstatēto Līguma vai normatīvo aktu pārkāpumu, kļūdu vai nepilnību novēršanai Finansētāja noteiktajā termiņā.

4.7. Finansējuma saņēmējam ir pienākums pēc Finansētāja pieprasījuma Finansētāja norādītos termiņos sniegt rakstveida atskaiti vai paskaidrojumus par Projekta realizācijas gaitu, tai skaitā Grafikā noteikto termiņu ievērošanu.

4.8. Finansējuma saņēmējam ir pienākums atbilstoši Finansētāja norādījumiem pēc Projekta ieviešanas izvietot uz ēkas, kurā tika veikti darbi, Finansētāja izsniegto informatīvo plāksni ar informāciju par pašvaldības sniegto finansiālo atbalstu un uzturēt to nepārtraukti trīs gadus pēc Projekta ieviešanas.

4.9. Finansējuma saņēmējam ir pienākums nodrošināt Projekta ietvaros veikto darbu pieejamību sabiedrības apskatei Finansējuma saņēmēja noteiktajā kārtībā.

4.10. Finansējuma saņēmējam ir pienākums veikt ar Projekta ieviešanu saistītos maksājumus, ievērojot Līgumā noteiktās prasības.

4.11. Finansējuma saņēmējam ir tiesības Līgumā noteiktos gadījumos iesniegt Finansētājam piedāvājumu grozīt Līgumu. Šāda piedāvājuma iesniegšana nerada Finansētājam pienākumu piekrist Līguma grozīšanai vai piedāvātam grozījumu saturam un nosacījumiem.

4.12. Finansējuma saņēmējam ir pienākums ne mazāk kā 10 (desmit) gadus pēc Līdzfinansējuma saņemšanas nodrošināt visu ar Projekta īstenošanu saistīto dokumentu, t.sk., Līguma eksemplāra, kā arī veikto maksājumu apliecinošo dokumentu oriģinālu vai to atvasinājumu glabāšanu vienuviet hronoloģiski sakārtotā lietā, kā arī veikt lietas uzrādīšanu vai tās atvasinājuma sagatavošanu un izsniegšanu pēc Finansētāja rakstiska lūguma.

4.13. Finansējuma saņēmējam ir tiesības saņemt Līdzfinansējumu Līgumā noteiktajā termiņā, ja ir izpildīti visi Līgumā noteiktie priekšnosacījumi tā saņemšanai.

4.14. Finansējuma saņēmējam ir pienākums vismaz trīs gadu laikā nodrošināt, lai Projekta ieviešanas rezultāts būtu bez defektiem un nepieļaut tā pārmērīgu nolietojumu. Konstatējot defektus, Finansējuma saņēmējam ir pienākums tos saprātīgā laikā novērst.

4.15. **Ja līgumu paraksta fiziska persona:** Parakstot Līgumu, Finansējuma saņēmējs atļauj Finansētājam Līguma administrēšanas procesā apstrādāt savus no Iedzīvotāju reģistra iegūtos personas datus atbilstoši Fizisko personu datu aizsardzības likumā noteiktajam.

4.16. Finansējuma saņēmējs apņemas atmaksāt Finansētājam izmaksāto Līdzfinansējumu šādos gadījumos:

4.16.1. Līdzfinansējuma samaksas brīdī attiecībā uz Finansējuma saņēmēju ir pastāvējuši Līguma 2.9.9. vai 2.9.10.apakšpunktos minētie apstākļi;

4.16.2. Līdzfinansējums tika izlietots, pārkāpjot Līguma noteikumus;

4.16.3. Finansējuma saņēmējs nav izpildījis Līguma 4.8., 4.12. vai 4.14.apakšpunktus.

**V. Līguma grozīšana**

5.1. Puses var grozīt Līgumu tikai noslēdzot par to attiecīgu rakstveida vienošanos, ievērojot spēkā esošo normatīvo aktu prasības.

5.2. Grozījumus Līgumā noformē rakstveidā. Līdzēju abpusēji parakstīti Līguma grozījumi stājas spēkā to parakstīšanas dienā.

5.3. Lēmumu par Līgumā noteiktā Projekta īstenošanas termiņa grozījumiem, kā arī izmaiņām piešķirtā Līdzfinansējuma ietvaros Projektā paredzēto darbu apjomos un izmaksās, ja tie apjomu un naudas izteiksmē nepārsniedz 30% no Projekta izmaksu kopsummas, un attiecīgās vienošanās slēgšanu, pieņem Departaments.

5.4. Vienošanās par citiem grozījumiem Projektā un/vai Līgumā slēdz Departaments, pamatojoties uz Komisijas lēmumu.

5.5. Līguma 5.3.apakšpunktā minētie grozījumi veicami, ievērojot šādus nosacījumus:

5.5.1. grozījumu nepieciešamība ir saistīta ar iepriekš neparedzētiem apstākļiem, kurus Finansējuma saņēmējs, rīkojoties kā rūpīgam saimniekam un veicot visus nepieciešamos un saprātīgos pasākumus Tāmes un Projekta sagatavošanai, nevarēja ieplānot vai paredzēt, kā arī grozījumi ir nepieciešami, lai nodrošinātu Projektā noteiktā mērķa sasniegšanu;

5.5.2. netiek manīti Lēmumā un Tāmē sākotnēji noteiktās atbalstāmās darbības (restaurācija, atjaunošana);

5.5.3. grozījumu rezultātā veiktās izmaiņas Tāmē nepārsniedz 30 % naudas izteiksmes un darbu apjoma ziņā;

5.5.4. palielinoties Tāmē noteikto darbu apjomam vai parādoties jauniem darbu apjomiem ar Lēmumu piešķirtā Līdzfinansējuma summa netiek palielināta.

5.6. Lai ierosinātu Līguma 5.3.apakšpunktā minētos Līguma grozījumus, Finansējuma saņēmējs, nekavējoties pēc tam, kad viņam kļuvis zināms par šādu grozījumu nepieciešamību, rakstiski iesniedz Finansētājam pamatotu piedāvājumu grozīt Līgumu, pielikumā pievienojot:

5.6.1. dokumentus, kas pamato lūgto grozījumu nepieciešamību atbilstoši Līguma 5.5.1.apakšpunktā noteiktajam (tehniskos risinājumus un dokumentāciju, kompetentās institūcijas lēmums, eksperta atzinums u.c.);

5.6.2. atbilstoši veicamajām izmaiņām koriģētu Tāmi, ievērojot Līguma 5.5.2. un 5.5.3.apakšpunktus, no kuras ir nepārprotami secināms, kādas Tāmes pozīcijas tiek grozītas apjomu un izmaksu ziņā;

5.6.3. atbilstoši veicamajām izmaiņām koriģētu Grafiku, ja tas ir nepieciešams un iespējams, kurā ir ņemts vērā Līguma 5.7.apakšpunktā noteiktais termiņš Departamenta lēmuma pieņemšanai un ievērots nosacījums, ka Projekta ieviešanas beigu termiņš nevar pārsniegt 15.11.2017.

5.7. Lēmumu par Līguma 5.3.apakšpunktā minētiem grozījumiem Līgumā Departaments pieņem viena mēneša laikā no visu Līguma 5.6.apakšpunktā minēto dokumentu saņemšanas. Vērtējot piedāvāto grozījumu pamatotību un atbilstību, Departaments vadās pēc iesniegtiem dokumentiem, kā arī Noteikumos un Konkursa nolikumā noteiktām prasībām. Finansējuma saņēmējam ir pienākums parakstīt vienošanos trīs darba dienu laikā no Departamenta lēmuma paziņošanas, ierodoties Departamentā. Projektu ar Līguma 5.3.apakšpunktā noteiktajā kārtībā veiktiem grozījumiem Finansējuma saņēmējs drīkst Ieviest tikai pēc Departamenta labvēlīga lēmuma saņemšanas un vienošanās parakstīšanas.

Gadījumā, ja Finansējuma saņēmēja iesniegtais Līguma grozījumu piedāvājums neatbilst 5.6.apakšpunktā izvirzītiem nosacījumiem, tas netiek izskatīts.

5.8. Finansētājs var lemt par Līgumā noteiktā Projekta realizācijas gala termiņa vai starptermiņu grozījumiem, sastādot par to attiecīgu rakstveida vienošanos, ievērojot šādus nosacījumus:

5.8.1. pamatotu lūgumu grozīt Grafikā noteiktos starptermiņus vai gala termiņu Finansējuma saņēmējs ir iesniedzis nekavējoties pēc tam, kad par šādu nepieciešamību viņam kļuva zināms;

5.8.2. ja termiņa pagarināšana ir nepieciešama no Finansējuma saņēmēja neatkarīgu apstākļu dēļ un Finansējuma saņēmējs no savas puses ir veicis visus nepieciešamos un saprātīgus pasākumus, lai nepieļautu Līgumā noteiktā termiņa neievērošanu, un Projekta ieviešanas beigu termiņš pēc grozījumiem nepārsniedz 15.11.2017.

**VI. Līguma darbība un izbeigšana**

6.1. Līgums stājas spēkā pēc tā abpusējas parakstīšanas un reģistrēšanas Finansētāja lietvedības sistēmā un ir spēkā līdz pilnīgai Līdzēju saistību izpildei vai izbeigšanai saskaņā ar Līgumā noteikto.

6.2. Līgums var tikt izbeigts Līdzējiem par to savstarpēji vienojoties rakstveidā vai pēc Finansējuma saņēmēja rakstiskas atteikšanās no Projekta realizācijas.

6.3. Departamentam ir tiesības, nosūtot attiecīgu rakstisku paziņojumu Finansējuma saņēmējam, vienpusēji atkāpties no Līguma, ja Finansējuma saņēmējs nepilda Līgumu, tajā skaitā, ja:

6.3.1. Finansējuma saņēmējs nav neievērojis Līgumā noteikto Projekta īstenošanas sākuma un/vai beigu termiņu;

6.3.2. Finansētājs atzinis visas Projekta ietvaros veiktās izmaksas par neattiecināmām izmaksām vai neatbilstoši veiktiem izdevumiem;

6.3.3. Finansējuma saņēmējs nav izpildījis Projektā paredzētos darbus un nav sasniedzis Projekta rezultātu;

6.3.4. pēc Finansētāja pieprasītās kļūdu vai nepilnību novēršanas prasības izpildes Projekta ieviešanas ietvaros veiktie darbi neatbilst Konkursa nolikumā un Līgumā noteiktajiem nosacījumiem Līdzfinansējuma saņemšanai;

6.3.5. Finansētājam kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā ir tīši vai nolaidības dēļ iesniedzis Finansētājam nepatiesu informāciju, kādēļ Finansējuma saņēmējs un/vai Pieteikums ir atzīstami par neatbilstošiem Noteikumos, Konkursā, Lēmumā vai Līgumā noteiktām prasībām, vai valsts atbalsta saņemšanai noteiktām prasībām un līdz ar to Finansējuma saņēmējs nevarēja vai nevar pretendēt uz Līdzfinansējumu;

6.3.6. Finansējuma saņēmējs atkārtoti pēc Finansētāja rakstiska paziņojuma novērst trūkumus vai pārkāpumus, nepilda Līgumā noteiktās saistības;

6.3.8. ja Projekts nav īstenots līdz **15.11.2018.**

**VII. Strīdu izskatīšanas kārtība**

7.1. Līdzēji apņemas visus jautājumus, kas saistīti ar Līguma izpildi, risināt pārrunu ceļā, bet, ja pārrunas nav bijušas sekmīgas, strīdu izskata tiesa Latvijas Republikas normatīvajos aktos noteiktajā kārtībā.

**VIII. Nepārvarama vara**

8.1. Ja Līdzēji nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, streiki, valsts varas vai pārvaldes institūciju pieņemtie lēmumi, saistību izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.

8.2. Ja 8.1. apakšpunktā minētie apstākļi ilgst ilgāk par 1 (vienu) mēnesi, tad Līdzējiem ir tiesības vienpusējā kārtā izbeigt Līgumu.

8.3. Līdzējam, kuram kļuvis neiespējami izpildīt saistības minēto apstākļu dēļ, 5 (piecu) darba dienu laikā rakstveidā jāpaziņo otram Līdzējam par šādu apstākļu rašanos vai izbeigšanos.

8.4. Līdzēji neatbild viens otram par radītiem zaudējumiem, ja tie radušies nepārvaramas varas rezultātā, un izpildīti Līguma 8.3.apakšpunkta noteikumi.

**IX. Citi noteikumi**

9.1. Ja attiecīgais jautājums nav atrunāts Līgumā, to risina saskaņā ar likumiem un citiem normatīvajiem aktiem.

9.2. Līdzēju pilnvarotie pārstāvji Līguma izpildē ir:

9.2.1. no Finansējuma saņēmēja puses:

*Vārds, uzvārds, amats, tālr., e-pasts, adrese* ar tiesībām:

*norādīt, kāds ir pārstāvja pilnvaru apjoms*

9.2.2. no Finansētāja puses:

*Vārds, uzvārds, amats, tālr., e-pasts, adrese* ar tiesībām:

*norādīt, kāds ir pārstāvja pilnvaru apjoms*

9.3. Līguma izpildes ietvaros, ar Līguma izpildi saistīto informāciju un paziņojumus, Līdzēji var nodot viens otram, izmantojot e-pastu vai vēstules veidā, izņemot Līguma izpildes dokumentus un gadījumus, kad ārējie normatīvie akti paredz citu paziņošanas kārtību. Nosūtītais e-pasts ir uzskatāms par saņemtu nākamajā kalendāra dienā, pa pastu nosūtītais paziņojums uzskatāms par saņemtu septītajā dienā pēc tā nodošanas pastā. Saziņai Līguma ietvaros puses izmanto Līguma 9.2.apakšpunktā norādīto kontaktinformāciju.

9.4. Finansējuma saņēmējs norēķinu veikšanai Projekta realizācijas ietvaros izmanto šādu Finansējuma saņēmējam piederošu norēķinu kontu:

*rekvizīti*

9.5. Līdzējiem 5 (piecu) darba dienu laikā rakstiski jāinformē otrs Līdzējs par rekvizītu (nosaukuma, adreses, norēķinu rekvizītu u. tml.) maiņu, apstiprinot ar parakstu. Līdz šāda paziņojuma saņemšanas dienai visi sūtījumi, ko viens Līdzējs nosūtījis otram Līdzējam uz šajā Līgumā norādīto adresi, atpazīstami par pienācīgi nosūtītiem un saņemtiem, kā arī visi maksājumi, ko viens Līdzējs ieskaitījis šajā Līgumā norādītajā norēķinu kontā, atzīstami par pienācīgi izdarītiem.

9.6. Līgums sastādīts un parakstīts latviešu valodā, 2 (divos) eksemplāros uz **\_\_ (\_\_\_)** lapām ar 2 (diviem) pielikumiem, no kuriem viens Līguma eksemplārs glabājas pie Finansētāja, otrs – pie Finansējuma saņēmēja.

**9.7. Līdzēju paraksti:**

Finansētājs: Finansējuma saņēmējs:

**Rīgas domes Īpašuma departaments**,

reģistrācijas Nr. 90000038741,

juridiskā adrese: Riharda Vāgnera iela 5, LV–1050

(paraksts un citi rekvizīti) (paraksts un citi rekvizīti)